இவர்களையெல்லாம் தூக்கிச் சாப்பிட்டுவிட்ட ஒரு பாத்திரப் படைப்புதான் நாகேஷ் ஏற்றிருந்த சவடால் வைத்தி எனும் எதிர்மறைப் பாத்திரம். நாகேஷின் நடிப்பால் இந்தப் பாத்திரம் தமிழ் சினிமா வரலாற்றில் தனக்கென ஒரு முக்கிய இடத்தைத் தக்கவைத்துக் கொண்ட ஒன்றாக ஆகிப்போனது. தனது முழு ஈடுபாடு மிக்க நடிப்பால் சிவாஜியே வியந்து பாராட்டுமளவு ஒரு அற்புதக் கலைஞனாக நாகேஷ் இந்தப் படத்தில் தனது பங்களிப்பை வழங்கினார். தமிழ் சினிமா இதுநாள்வரை உருவாக்கியிருக்கும் அமரத்துவக் கதாபாத்திரங்களை வரிசைப்படுத்தினால் அதில் நாகேஷ் ஏற்றிட்ட இந்த சவடால் வைத்திக்கு மிகமுக்கிய இடம் நிச்சயம் இருக்கும்.